ประจำเดือนมาไม่สม่ำเสมอค่ะ2-3เดือนมาครั้ง เคยไม่มานานสุด7เดือน เป็นสาเหตุทำให้มีลูกยากไหมคะ อยากมีลูกมากค่ะปล่อยมา2ปีแล้วแต่ก็เงียบ ต้องทำยังไงดีคะ
สวัสดีค่ะ การมีระยะห่างระหว่างรอบเดือนที่มากกว่า 35 วัน ถือว่ามีประจำเดือนที่ผิดปกติ โดยเกิดได้จากหลายสาเหตุ เช่น- มีภาวะที่รังไข่ทั้ง 2 ข้างมีถุงน้ำขนาดเล็กจำนวนมากเรียกว่า polycystic ovary syndrome (PCOS) ผู้ที่เป็นโรคนี้มักมีรูปร่างอ้วน ผิวมัน มีสิวมาก และมีขนตามลำตัวดกและหนาแน่นกว่าผู้หญิงทั่วไป- โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ นอกจากนี้ยังพบในกรณีที่น้ำหนักตัวเพิ่มขึ้นหรือลดลงเร็วเกินไปด้วย- มีภาวะไทรอยด์ฮอร์โมนต่ำหรือไทรอยด์เป็นพิษ มีผลกระทบต่อการหลั่งฮอร์โมนเพศของต่อมใต้สมองเช่นกัน- เกิดการตีบตันของปากมดลูกหรือโพรงมดลูก ซึ่งเกิดจากพังผืดที่เป็นผลจากการเกิดการอักเสบของมดลูก- มีเนื้องอกของต่อมใต้สมอง แต่จะมีอาการอื่นๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากมีเพศสัมพันธ์อย่างสม่ำเสมอสัปดาห์ละ 2-3 ครั้ง โดยไม่ได้คุมกำเนิด เป็นเวลา 2 ปี ดังกล่าวแล้ว แล้วยังไม่สามารถตั้งครรภ์ได้ ถือว่ามีภาวะมีบุตรยากค่ะซึ่งสาเหตุอาจเกิดได้ทั้งจากฝ่ายหญิงและฝ่ายชาย โดยสาเหตุจากฝ่ายหญิงพบได้ 40%-50% ฝ่ายชายพบได้ 25%-30% ที่เหลือคือเกิดจาก 2 ฝ่ายร่วมกัน และการตรวจไม่พบสาเหตุสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติสำหรับฝ่ายหญิง ในกรณีของ อาจเป็นสาเหตุเดียวกับที่ทำให้มีประจำเดือนมาน้อยได้ค่ะเกิดจาก นอกจากนี้อาจเกิดจาก มีท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมากสูบบุหรี่ ดื่มแอลกอออล์เป็นประจำเป็นต้นแนะนำให้ไปพบแพทย์เพื่อหาสาเหตุของภาวะมีบุตรยากค่ะ โดยควรไปพบแพทย์ทั้ง 2 คนค่ะ เพื่อประเมินหาสาเหตุจากทั้ง 2 ฝ่าย การรักษาก็จะขึ้นกับความผิดปกติที่ตรวจพบค่ะ